                                               dom
afsagt den 11. januar 2017 af vestre landsrets 15. afdeling (dommerne peter buhl, olav d.
larsen og linda hangaard) i ankesag
v.l. s–1369–16
anklagemyndigheden
mod
t
født den …
(advokat steen petersen, glostrup)
retten i aarhus har den 17. juni 2016 afsagt dom i 1. instans (rettens nr. 5-7254/2015).
påstande
tiltalte, t, har påstået frifindelse for påstanden om frakendelse af førerretten, subsidiært fast-
sættelse af en frakendelsesperiode med et fradrag på 9 måneder svarende til frakendelsestiden
fastsat i tyskland.
anklagemyndigheden har påstået stadfæstelse.
supplerende oplysninger
den tyske afgørelse (strafbefehl) fra amtsgericht hannover er dateret den 17. november 2014
og angår tiltaltes kørsel den 8. september 2014.
forklaringer
tiltalte har for landsretten i det væsentlige forklaret som i 1. instans.
tiltalte har supplerende forklaret, at det tyske politi inddrog hans kørekort i forbindelse med
kørslen den 8. september 2014. han blev på politistationen i hannover ikke afhørt til rapport,
                                               - 2 -
og han skrev vist ikke under på noget. han modtog ikke vejledning om sagens behandling.
han blev afkrævet en sikkerhedsstillelse svarende til ca. 6.000 kr. derefter tog han toget til-
bage til danmark. han var ikke til stede i forbindelse med den tyske retssag. han foretog sig
ikke noget med hensyn til førerretten i danmark. han fik i juni 2015 tilsendt kørekortet med
posten, hvorefter han klippede det i stykker. han hørte først om den tyske afgørelse, da en
dansk politimand i juni 2015 opsøgte ham og orienterede om afgørelsen med en oversættelse.
han har betalt både den tyske bøde på 690 euro og alle sagsomkostninger i tyskland.
landsrettens begrundelse og resultat
landsretten er enig med byretten i, at det efter de foreliggende oplysninger i overensstemmel-
se med den tyske afgørelse kan lægges til grund, at tiltalte er skyldig i spirituskørsel i tysk-
land den 8. september 2014.
 landsretten tiltræder herefter af de grunde, som byretten har anført, at der i henhold til straf-
felovens § 11 sammenholdt med færdselslovens § 134 er truffet bestemmelse om frakendelse
af førerretten som sket. det bemærkes herved, at det ikke har karakter af dobbelt straf, at til-
talte ud over førerretsfrakendelsen i tyskland frakendes førerretten i danmark. der foreligger
ikke sådanne særlige omstændigheder, at der er grundlag for at fastsætte en kortere frakendel-
sestid end 3 år, jf. færdselslovens § 128, stk. 2.
landsretten stadfæster derfor dommen.
                                  t h i k e n d e s f o r r e t:
byrettens dom stadfæstes.
tiltalte skal betale sagens omkostninger for landsretten.
